Endurskoðunarréttur Evrópusambandsins

Endurskoðunarréttur Evrópusambandsins var stofnaður árið 1975 í Lúxemborg og er sú stofnun innan Evrópusambandsins sem endurskoðar reikninga ESB. Þrátt fyrir nafnið er ekki um að ræða dómstól heldur sjálfstæða einingu innan framkvæmdavalds sambandsins. Hlutverk Endurskoðunarréttarins er að fara yfir reikninga ESB til að tryggja að fénu sé rétt og vel varið. Rétturinn veitir einnig ráðgefandi umsagnir í löggjafarferlinu ef um er að ræða löggjöf er snýr að fjármálum.